Shakira

D’ **Shakira Isabel Mebarak Ripoll**  (* 2. Hornung 1977 z’ Barranquilla), aifàch bekànnt unter ìhrer Kìnschtlernàmma **Shakira**, ìsch a kolumbiàànischa Pop-Sangera un Liaderschriiwera. Àm Ààfàng vun ìhrer Kàrriar hàt sa uff Schpàànisch gsunga un hàt ìn Làtiinàmerikà un Schpàània-n-ìhra äärschta Ärfolga ghàà. Mìt ìhrem äärschta Àlbum uff Anglisch, *Laundry Service*, ìsch sa ànna 2002 a waltwitt bekànnter Popschtar worra. Sa ìsch bekànnt fìr ìhra müüsikààlischa Schtiilmìschung un wìrd àls „Keeniga vu dr Làtiinischa Müüsik“ bzaichent.

## ìhra Kàrriar
D’ Shakira hàt mìt 13 Joohra fànga-n-àà Liader uffnamma — d’rfìr hàt sa a Vertrààg biim Schtüdio Sony Music Columbia unterschrììwa. Ìhra zwai äärschta Schtüdioàlba *Magia* (1991) un *Peligro* (1993) hann numma weenig Ärfolg ghàà, àwwer ìhra zwai naachschta-n-Àlba *Pies Descalzos* (1995) un *Dónde Están los Ladrones?* (1998) hann ìn da schpàànischschproochiga Lander a greesser Ärfolg ghàà. Ànna 2001 hàt d’ Shakira ìhr äärscht Àlbum uff Anglisch *Laundry Service* loo veräffentliga, wo uff dr Walt mehr àss 13 Millioona Mol verkàuift worra-n-ìsch. Mìt da Liader *Whenever, Wherever* un *Underneath Your Clothes* ìsch d’ Shakira fìr ìhra müsikààlischa Schtiilmìschung bekànnt worra.

Schpeeter hàt d’ Shakira noch a greesser Ärfolg ghàà mìt da schpàànischa-n-Àlba *Fijación Oral, Vol. 1* (2005), *Sale el Sol* (2010) un *El Dorado* (2017), wo uff Plàtz 1 vu dr Billboard Top Latin Albums ànakumma. Dia Àlba sìnn ìn da Verainigta Schtààta àls làtiinischa Diàmànt-Schàllplàtta üsszaichent worra. Schpeeter sìnn d’ anglischa Àlba *Oral Fixation, Vol. 2* (2005), *She Wolf* (2009) un *Shakira* (2014) ìn mehrera Lander àls Guldiga, Plàtiin un Mehrfàch-Plàtiin-Schàllplàtta üsszaichent worra. Mehrera Liader sìnn ìn verschììdana Lander Nummer-Ains-Hits worra, wia zem Biischpììl *Inevitable*, *Whenever, Wherever*, *La Tortura*, *Hips Don't Lie*, *Beautiful Liar*, *Waka Waka (This Time for Africa)*, *Loca*, *Rabiosa*, *Can't Remember to Forget You*, *Dare (La La La)*, *Chantaje*, *Me Gusta*, *Te Felicito*, *Bzrp Music Sessions, Vol. 53* un *TQG*. Üsserdam ìsch d’ Sahkira Mìtglììd gsìì ìm Jury vu zwai Schtàffla vum àmerikàànischa Farnsah-Liadwättbwarb *The Voice* (2013–2014) gsìì.

D’ Shakira ìsch aina vu da bediitendschta wiibliga Kìnschtlerinna vum 21. Joohrhundert. Sa wìrd àls Pioniara bii da làtiinischa Sanger ààglüagt. Mìt ìnsg’sàmt 145 Liader hàt sa ìwwer 95 Millioona Schàllplàtta verkàuift un ìsch domìt aina vu da ärfolgriichschta Müüsikànta ìn dr Gschìcht. Ànna 2023 ìsch sa noh dr Zittschrìft *[[Billboard (Magazin)|Billboard]]* d’ ärfolgriischta làtiinischa Müüsikànta uff dr Walt. Sa ìsch àls a „globààler Fenomeen“ b’schrììwa worra, wial ìhra Liader uff dr gànza Walt gloost wara. Sa àui b’sunderscht a groosser Ärfolg ghàà ìm Noocha Oschta. 

Ìm Làuif vun ìhrer Kàrriar hàt d’ Shakira zàhlriicha Üsszaichnunga bikumma, drunter dräi Grammy Awards, viarzeh Latin Grammy Awards, fìmf MTV Video Music Awards, sììwa Billboard Music Awards, 39 Billboard Latin Music Awards so wia 21 Guiness-Waltrekorda. Üsserdam ìsch sa mìt’ma Schtarnla uff’m Walk of Fame z’ Hollywood g’eehrt worra.

## ìhra Diskogràfii
* *Magia* (1991)
* *Peligro* (1993)
* *Pies Descalzos* (1995)
* *Dónde Están los Ladrones?* (1998)
* *Laundry Service* (2001)
* *Fijación Oral, Vol. 1* (2005)
* *Oral Fixation, Vol. 2* (2005)
* *She Wolf* (2009)
* *Sale el Sol* (2010)
* *Shakira* (2014)
* *El Dorado* (2017)
* *Las mujeres ya no lloran* (2024)

## a pààr Bìlder vun ìhra

Shakira in concert.jpg|d’ Shakira grààd vor’ma Konzärt uff’m *Tour of the Mongoose* ànna 2003
Shakira Rio 06.jpg|bii da Faschtschpììler „Rock in Rio“ ìn Bràsilia ànna 2006
Shakira Rio 02.jpg|bii da Faschtschpììler „Rock in Rio“ ànna 2008
Shakira with Rey Juan Carlos and Alejandro Sanz.jpg|zamma mìt’m Müüsikànt Alejandro Sanz un em Keenig vu Schpàània Juan Carlos I. ìn El Salvador ànna 2008
Antonio de la Rúa, Barack Obama, & Shakira (2009-02-02).jpg|zamma mìt ìhrem G’fährt Antonio De La Rua un em US-Presidant Barack Obama ànna 2008
Shakira loca barcelona filmacion.jpg|biim Dräij vum Müüsikvideo fìrs Liad *Loca* z’ Barcelona ànna 2010
Shakira Seerock Festival Schwarzlsee 2011.JPG|uff’m *The Sun Comes Out World Tour* àm Schwarzlsee ìm Eeschtriich ànna 2011
Shakira - 2011 Singapore Grand Prix (2).jpg|uff’m Groossa Priis vu Singapur ànna 2011
Dilma e Shakira.jpg|zamma mìt dr bràsiliàànischa Schtààtspresidantin Dilma Rousseff ànna 2011
Shakira e crianças.jpg|àn’ma Kìnderhìlfszäntrum z’ Buenos Aires ànna 2011
Shakira 2014.jpg|uff’ra Prassakùmferanz àm And vu dr Füassbàll-WM 2014
Shakira & Chris Martin - Global Citizen Festival Hamburg 01.jpg|zamma mìt’m Chris Martin z’ Hamburg ànna 2017
Shakira- They Said I Sang Like a Goat.webm|a Interview vu dr Shakira uff’m Waltwìrtschàftsforum ànna 2017 (uff Anglisch)
EsculturaShakira.jpg|d’ Schtàtüüta vu dr Shakira ìn ìhrer Haimetschtàdt Barranquilla


## Lìteràtüür ìwwer sìe

## Weblìnks

* Ìn dr Shakira-n-ìhra offiziälla Websitta (anglisch/schpàànisch)
* d’ Shakira uff dr Websitta vu Sony Music (hoochdiitsch)
* 
* 
* 
* 
* Shakira bii *Genius.com* (anglisch)
* 
* 

## Ainzelnoohwiisa